**VERESEGYHÁZ VÁROS**

**ÖNKORMÁNYZATA**

**KIEGÉSZÍTŐ SZÖVEGES**

**MAGYARÁZAT**

**2012. I FÉLÉVI BESZÁMOLÓHOZ**

Veresegyház Város

Önkormányzata

**Az Önkormányzat 2012. I. félévi költségvetési beszámoló**

**szöveges kiegészítése**

**BEVÉTELEK**

A **működési bevételek** összege **95.272 e Ft** volt az I. félévében. Ez igazgatási szolgáltatási díjakból, bérleti és földhasználati díjakból, továbbszámlázott szolgáltatások bevételeiből, kapott kamatból, valamint az értékesítéshez kapcsolódó egyenes és a beruházásokhoz kapcsolódó fordított áfa bevételekből áll. A teljesítés a módosított előirányzathoz viszonyítva 22%-os. A bevételkiesést a tárgyi eszközök értékesítésének áfa bevétele és a beruházásokhoz kapcsolódó fordított áfa bevétele okozta.

Az **Önkormányzat sajátos működési bevétele 1.480.804 e Ft** volt az első félévben, ami a következő tételekből áll:

* a ***helyi adók*** bevétele ***1.440.463 e Ft.*** Építményadóból 70.039 e Ft, telekadóból 65.968 e Ft, kommunális adóból 100.932 e Ft, idegenforgalmi adóból 502 e Ft, iparűzési adóból 1.203.022 e Ft folyt be. A teljesítés az előirányzathoz képest a helyi adóbevételeknél 47%-os.
* az ***átengedett adók*** bevétele ***5.693 e Ft.*** Ebből agépjárműadó 83.671 e Ft, ami 40%-os tejesítésnek felel meg. Az átengedett szja bevétel -77.978 e Ft, ami az szja helyben maradó része és a jövedelem különbség mérséklésének egyenlegéből adódik.
* a ***talajterhelési díj*** összege ***7.450 e Ft*,** a ***közterület használatáért fizetett díjakból 20.692 e Ft***, a helyi adókhoz kapcsolódó ***bírság és pótlékból*** ***6.506 e Ft*** bevétel keletkezett.

A **központi költségvetéstől kapott támogatás 405.947 e Ft** volt 2012. I. félévében, ami 54%-os teljesítésnek felel meg a módosított előirányzathoz viszonyítva. Normatív állami hozzájárulást 332.207 e Ft, kötött felhasználású központi támogatást 38.330 e Ft összegben, egyéb kiegészítő támogatást 28.856 e Ft összegben kaptunk. Előző évi költségvetés felülvizsgálata után további 6.554 e Ft támogatásban részesültünk.

**Támogatás értékű bevételek** összege **35.589** **e Ft,** ami 59%-os teljesítést jelent a módosított előirányzathoz viszonyítva. Ez magába foglalja a központi költségvetési szervtől utalt 6.971 e Ft összegű gyermekvédelmi és gyermektartási díj megelőlegezési támogatást, a kábítószer megelőzés programra kapott 1.500 e Ft támogatást, az OEP-től kapott 15.224 e Ft egészségügyi finanszírozást, a Munkahelyi Életmód pályázatra kapott 5.592 e Ft támogatást, valamint a zeneiskola kihelyezett tagozataitól származó 983 e Ft támogatás összegét. Itt került elszámolásra az **előző évi működési célú pénzmaradvány átvétele** a Kistérségi Társulástól 5.319 e Ft összegben.

**Államháztartáson kívülről átvett pénzeszközök** összege 536 e Ft volt az I. félévben, amely a régi csatorna tartozásokra befizetett 319 e Ft és a medveotthonban gyűjtött 217 e Ft perselypénzből adódik.

A fentebb felsorolt **működési költségvetési bevételekből** az Önkormányzatnak **2.018.148 e Ft** bevétele keletkezett, ami 45%-os teljesítésnek felel meg a módosított előirányzathoz viszonyítva.

A **felhalmozási** **bevételek** összege **132.656 e Ft,** ez 13%-os teljesítést jelent a módosított előirányzathoz viszonyítva. Ebből a DMRV-től kapott bérleti díj 27.360 e Ft, szennyvíztisztító telep vas hulladék értékesítéséből származó bevétel 2.926 e Ft, önkormányzati helyiség értékesítése 157 e Ft, lakótelek értékesítéséből származó bevétel 70.181 e Ft, egyéb telek értékesítéséből származó bevétel 8.515 e Ft, a Takarékszövetkezettől kapott osztalékbevétel 24 e Ft, CBA telek visszafizetésének áfa bevétele 23.493 e Ft.

Az alacsony teljesítési szint elsősorban abból adódik, hogy jelentős elmaradás figyelhető meg az ingatlan értékesítésből származó bevételeknél. Az előirányzatot is módosítani kellett (növelni), mivel a CBA-nak visszafizetésre kerülő bánatpénz, a telekbevételek elmaradása miatt, a bevételi és a kiadási oldalon is megjelenik előirányzat növelő tételként. A bevételkiesést egyrészt a telek értékesítések elmaradása, másrészt a lakás értékesítések II. félévi megvalósulása okozta.

**A támogatásértékű felhalmozási célú** bevételek összege **80.736 e Ft**, amelyből a Fő tér építésére 1.126 e Ft, kerékpárút és P+R parkoló építésére 76.745 e Ft, a bölcsőde építésre 2.865 e Ft támogatást kaptunk. Mindez a módosított előirányzat 40%-a.

**A felhalmozási célú pénzeszköz átvétel 11.408 e Ft** volt 2012. I. félévében, amelyből csatorna és egyéb közmű befizetés 10.795 e Ft, az alagi gázátadóra történő befizetés 613 e Ft.

A **felhalmozási költségvetési** **bevételek** teljesítése a fenti tényezők alapján 17%-os a módosított előirányzathoz viszonyítva.

**Támogatási kölcsönök visszatérülésének** összege **105.499 e Ft.** Ebből az önkormányzatok visszafizetése 3.215 e Ft, vállalkozások visszafizetése 99.102 e Ft, a lakosság felé nyújtott kölcsönökből 3.182 e Ft került visszafizetésre. Mindez 22%-os teljesítésnek felel meg az I. félévben. Az adott kölcsönök jelentős részének visszatérülése a II. félév során várható.

**Hitelfelvétel** összege **1.087.281 e Ft**, amely 1.051.910 e Ft működési célú likvid hitelek felvételét és 35.371 e Ft fejlesztési hitel felvételt tartalmaz a „Geotermikus energia hasznosítása” című pályázathoz.

**Függő bevételek** összege **-3.623 e Ft.**

Az Önkormányzat **összes bevételeinek összege 3.432.105 e Ft**, ami 54 %-os teljesítésnek felel meg a módosított előirányzathoz képest.

**KIADÁSOK**

A **személyi jellegű juttatások** teljesítésének összege **725 e Ft** volt 2012. I. félévében. Itt kizárólag a művelődési ház pályázatának megbízási díjai szerepelnek.

A személyi jellegű juttatások után a **munkáltatót terhelő járulékok** összege **172 e Ft,** amely tartalmazza a szociális hozzájárulási adót is.

A **dologi kiadások** összege **193.260 e Ft,** ami az előirányzat 29%-os teljesítésének felel meg. Ebből a készlet beszerzések összege 12.598 e Ft, a szolgáltatásokra (közüzemi díjak, pénzügyi szolgáltatások, továbbszámlázások, egyéb üzemeltetési kiadások) 96.661 e Ft-ot fizettünk ki, díjak és egyéb kifizetések (biztosítási díjak, autópálya díj, végrehajtási költség) összege 2.995 e Ft. Különféle dologi kiadások teljesítése 81.006 e Ft, amiből 79.686 e Ft áfá-hoz kapcsolódó kiadás, 33 e Ft belföldi kiküldetés, 1.288 e Ft reklám és propaganda kiadás volt az I*.* félévben.

**Ellátottak pénzbeli juttatására 2.961 e Ft**-ot fizettünk ki az I. félévben. Ebből kamatmentes kölcsön 1.833 e Ft, általános iskolai tábor támogatás 1.128 e Ft összegben teljesült.

Az **egyéb működési kiadások** teljesítésének összege **1.374.848 e Ft**, amely az alábbi részösszegekből tevődik össze:

* ***Támogatás értékű működési kiadás* *1.127.011 e Ft*** összegben teljesült az első félévben, ami az előirányzathoz viszonyítva 55%-os teljesítési szintet mutat. Ebből a GAMESZ finanszírozása 811.780 e Ft, ami 58%-os teljesítést jelent, a Polgármesteri Hivatal finanszírozása 276.709 e Ft, ez 49%-os teljesítésnek felel meg, a Többcélú Kistérségi Társulásnak átadott pénz 38.089 e Ft, ami 50%-os teljesítést mutat és a nemzetiségi önkormányzatoknak átadott pénz 433 e Ft volt, ami 72%-os teljesítést képvisel.
* ***Működési célú pénzeszköz átadáson*** jelennek meg az alapítványoknak, egyesületeknek, társadalmi szervezeteknek, magánszemélyeknek, egyházaknak és külföldi szervezeteknek adott támogatások, melynek összege ***26.972 e Ft*** volt az I. félévben. Ez 35%-os teljesítési szintet jelent.
* ***Szociálpolitikai ellátások* *12.960 e Ft*** összegben kerültek kifizetésre 2012. I. félévében. Az Önkormányzat költségvetéséből a szociális igazgatás jegyzői hatáskörbe tartozó területe átkerült a Polgármesteri Hivatal költségvetésébe. Az Önkormányzatnál kizárólag a polgármester és az Önkormányzat Szociális Bizottsága által adott juttatások szerepelnek.
* ***Működési és fejlesztési célú kamatkiadás*** összege ***207.904 e Ft*,** ami 48%-os teljesítést jelent az előirányzathoz viszonyítva.

**A működési költségvetési kiadások** összes teljesítése **1.571.966 e Ft** voltaz első félévben, ami 48%-os teljesítést jelent a módosított előirányzathoz viszonyítva.

A **beruházási kiadások** összege áfá-val **947.140 e Ft** volt az I. félév során, amit a 4. számú melléklet részletesen ismertet. A beruházási kiadások a módosított előirányzathoz képest 54%-os teljesítést mutatnak.

Nagyobb értékű beruházások az alábbiak:

Geotermikus közmű kiterjesztése új termálkút fúrásával 128.820 e Ft

MKB telek vásárlás 135.720 e Ft

Telek és földvásárlás 389.255 e Ft

Álomhegyi záportározó mederkotrása 33.757 e Ft

Út, járda, kerékpárút, parkoló építés 142.903 e Ft

**Felújítási kiadások** összege áfá-val **7.425 e Ft,** mely tartalmazza a Fő út 68. és 116. épületeinek felújítását 2.015 e Ft, DMRV átemelő szivattyú rekonstrukcióját 3.239 e Ft, valamint a Csokonai utca szennyvízcsatorna újraépítését 2.171 e Ft összegben.

A felújítási kiadások összesen 80%-os teljesítést mutatnak a módosított előirányzathoz képest.

**Támogatás értékű felhalmozási kiadások** összege **18.694 e** **Ft** volt az első félév során. Ez a Szennyvízközmű Társulás részére átadott nettó fejlesztési hányadból adódik. A módosított előirányzathoz viszonyítva a teljesítés 37%-os.

**A felhalmozási célú pénzeszköz átadás 2.000 e Ft** összegben történt, ami a Gödöllői Görög Katolikus templom részére nyújtott támogatást tartalmazza.

**A felhalmozási költségvetési kiadások** összes teljesítése **975.259 e Ft** volt az első félévben, ami 52%-os teljesítésnek felel meg a módosított előirányzathoz viszonyítva.

**Adott kölcsönök** teljesítése **203.520 e Ft**, ami a következő tételekből áll: Erdőkertes Önkormányzatnak 6.000 e Ft, Verestransz Kft.-nek 13.000 e Ft, háztartásoknak 20 e Ft, Szennyvízközmű Társulásnak 147.000 e Ft, Egészséges Veresegyházért Alapítvány részére 2.500 e Ft, Misszió Kft-nek 35.000 e Ft került kifizetésre. Ebből 105.499 e Ft már az első félév során visszatérült.

**A tartalék** összegét, 467.869 e Ft-ot, az Önkormányzat teljes egészében felhasználta az I. félévi többletkiadásainak fedezetére.

A **hitelek törlesztése 611.237 e Ft** összegben történt az I. félévben. Ez tartalmaz 461.866e Ft munkabér és folyószámlahitel törlesztést, 122.773 e Ft vállalkozói kölcsön visszafizetést és 26.598 e Ft tőketörlesztést a Takarékszövetkezet hiteléből.

**Kötvények törlesztése 136.845 e Ft** összegben történt az I. félév során, ami 36%-os teljesítésnek felel meg. Az alacsony teljesítési szintet az okozta, hogy a kötvények júniusi törlesztésének egy része átcsúszott a II. félévre.

**Függő kiadások** összege **-57.430 e Ft**.

AzÖnkormányzat **összes kiadása 3.441.397 e Ft** volt az I. félévben, ami a módosított előirányzathoz viszonyítva 55%-os teljesítésnek felel meg.

Veresegyház, 2012. augusztus 28.

Jáger Ágnes

pénzügyi osztályvezető